Prve znakove bolesti primijetili smo 2005. godine, no prava dijagnoza utvrđena je tek nakon tri godine, što podrazumijeva i tri godine krivog liječenja – prisjeća se majka Zlata

Netko mora biti žrtveno janje, a to je očigledno moj Huanito. Svaka majka želi svom djetetu sve najbolje u životu, a kad je u pitanju bolest, odnosno zdravlje, onda nema toga što neću učiniti, podržati ili napraviti za svoje dijete. Podržat ću sina do groba, u jednom dahu povjerila nam se Zlata, majka uhićenog Huanita Luksetića koji je pritvoren zbog sadnje, uzgoja i prerade nešto više od 22 kilograma marihuane od koje je radio kanabisovo ulje.

Sjedimo u kući Zlate Luksetić na Bregima koja nam je u kratkim crtama prepričala kalvariju koju prolazi njezin sin od vremena kada mu je dijagnosticirana »bolest s tisuću lica«, multipla skleroza za koju do sada nije pronađen efikasan lijek, no ima lijekova i preparata koji usporavaju bolest i čine bolove podnošljivijima. Između ostalog, tvrdi majka Zlata, od kada je počeo primjenjivati ulje kanabisa, on je drugi čovjek, veseo, može se kretati.

Huanito Luksetić se nalazi u istražnom zatvoru, a njegova odvjetnica Zvjezdana Mađarević kratko je poručila da nastoje skupiti novac za jamstvo koje iznosi 70 tisuća kuna, kako bi Huanito što prije izašao iz pritvora. Koliko je njoj poznato u ovoj fazi istrage, Huanito negira prodaju ili davanje drugom na uživanje droge marihuane, no sve će napraviti da se u daljnjem tijeku istrage Huanito ipak brani sa slobode.

– Prve znakove bolesti primijetili smo 2005. godine, no prava dijagnoza utvrđena je tek nakon tri godine, što podrazumijeva i tri godine krivog liječenja – prisjeća se majka Zlata. Radio je u Resortu u Novom Vinodolskom kao noćni recepcionar, no očigledno, bolest je pokazala svoje pravo lice, otkazale su mu ruke, noge, blještale su mu dvostruke slike onoga što vidi.

Opširnije pročitajte u tiskanom izdanju Novog lista